MT Il-Ġurnal Uffiċjali tal-Unjoni Ewropea L 253/1

REGOLAMENT TAL-KUMMISSJONI (UE) 2017/1777

tad-29 ta' Settembru 2017

li jemenda l-Annessi II, III u IV tar-Regolament (KE) Nru 396/2005 tal-Parlament Ewropew u tal-Kunsill fir-rigward tal-livelli massimi ta' residwi għar-razza FZB24 ta' Bacillus amyloliquefaciens, ir-razza MBI 600 ta' Bacillus amyloliquefaciens, il-karbonju tafli, id-diklorprop-P, l-etefon l-etridiażol, il-flonikamid, il-fluważifop-P, il-perossidu tal-idroġenu, il-metaldeid, il-penkonżol, l-ispinetoram, it-taw-fluvalinat u l-Urtica spp. f'ċerti prodotti jew fuqhom

(Test b'rilevanza għaż-ŻEE)

IL-KUMMISSJONI EWROPEA,

Wara li kkunsidrat it-Trattat dwar il-Funzjonament tal-Unjoni Ewropea,

Wara li kkunsidrat ir-Regolament (KE) Nru 396/2005 tal-Parlament Ewropew u tal-Kunsill tat-23 ta' Frar 2005 dwar il-livelli massimi ta' residwu ta' pestiċidi fi jew fuq ikel u għalf li joriġina minn pjanti u annimali u li jemenda d-Direttiva tal-Kunsill 91/414/KEE (1), u b'mod partikulari l-Artikolu 5(1) u l-Artikolu 14(1)(a) tiegħu,

Billi:

(1) Il-livelli massimi ta' residwi (l-MRLs) għad-diklorprop-P, għall-etefon, għall-flonikamid u għall-metaldeid ġew stabbiliti fl-Anness II tar-Regolament (KE) Nru 396/2005. Għall-penkonażol, ġew stabbiliti MRLs fl-Anness II u l-Parti B tal-Anness III ta' dak ir-Regolament. Għall-etridiażol, għall-ispinetoram u għat-taw-fluvalinat ġew stabbiliti MRLs fil-Parti A tal-Anness III ta' dak ir-Regolament. Għall-Bacillus amyloliquefaciens tar-razza FZB24, għall-Bacillus amyloliquefaciens tar-razza MBI 600, għall-faħam tafli, għall-perossidu tal-idroġenu u għall-Urtica spp., ma ġie stabbilit l-ebda MRL speċifiku u dawk is-sustanzi ma ġewx inklużi fl-Anness IV ta' dak ir-Regolament, allura għalihom japplika l-valur prestabbilit ta' 0,01 mg/kg stabbilit fl-Artikolu 18(1)(b) tiegħu.

(2) Fil-kuntest ta' proċedura għall-awtorizzazzjoni tal-użu ta' prodott għall-protezzjoni tal-pjanti li fih is-sustanza attiva “diklorprop-P” fuq il-frott taċ-ċitru, tressqet applikazzjoni skont l-Artikolu 6(1) tar-Regolament (KE) Nru 396/2005 biex jinbidlu l-MRLs eżistenti.

(3) Fir-rigward tal-etefon, tressqet applikazzjoni bħal din għall-kaki. Fir-rigward tal-etridiażol, tressqet applikazzjoni bħal din għall-kukurbiti bil-qoxra li tittiekel. Fir-rigward tal-flonikamid, ġiet sottomessa applikazzjoni bħal din għall-berquq, kaboċċi, fażola u piżelli (bil-miżwed) u pitravi taz-zokkor. Fir-rigward tal-fluważifop-P, tressqet applikazzjoni bħal din għall-karrotti u għall-qargħabagħli. Fir-rigward tal-metaldeid, tressqet applikazzjoni bħal din għall-kurrat. Fir-rigward tal-penkonażol, tressqet applikazzjoni bħal din għall-għeneb. Fir-rigward tal-ispinetoram, tressqet applikazzjoni bħal din għaċ-ċirasa, għal frott tal-qasab, għal “frott żgħir u berries oħra”, għall-“ħass u ħxejjex oħrajn tal-insalata”, għall-“ispinaċi u weraq simili”, għall-“ħxejjex aromatiċi u fjuri li jittieklu”, kurrat u infużjonijiet erbali minn weraq u ħxejjex aromatiċi. Fir-rigward tat-taw-fluvalinat, tressqet applikazzjoni bħal din għall-frott taċ-ċitru.

(4) Skont l-Artikolu 8 tar-Regolament (KE) Nru 396/2005, dawn l-applikazzjonijiet ġew evalwati mill-Istati Membri kkonċernati u r-rapporti ta' evalwazzjoni ntbagħtu lill-Kummissjoni.

(5) L-Awtorità Ewropea dwar is-Sigurtà fl-Ikel, minn hawn 'il quddiem imsejħa “l-Awtorità”, ivvalutat l-applikazzjonijiet u r-rapporti ta' evalwazzjoni u eżaminat b'mod partikulari r-riskji għall-konsumaturi u, fejn rilevanti, għall-annimali, u tat l-opinjonijiet motivati tagħha dwar l-MRLs proposti (2). L-Awtorità għaddiet dawn l-opinjonijiet lill-applikanti, lill-Kummissjoni u lill-Istati Membri u qegħdithom għad-dispożizzjoni tal-pubbliku.

(6) Fl-opinjoni motivata tagħha, l-Awtorità kkonkludiet dwar l-ispinetoram li, fl-użu tiegħu fuq l-iskarola, ir-riskju lill-konsumatur ma setax jiġi eskluż. Għalhekk, għandu jinżamm l-MRL eżistenti.

(7) Fir-rigward tal-flonikamid, l-Awtorità rrakkomandat li l-MRLs eżistenti jiġu miżjuda għal diversi prodotti ta' oriġini mill-annimali sabiex jiġu akkomodati l-użi maħsuba ta' dik is-sustanza attiva fuq il-pitravi taz-zokkor.

(8) Għall-etridiażol, l-Awtorità ma setgħetx tasal għal konklużjoni dwar il-valutazzjoni tar-riskju tad-dieta għall-konsumaturi peress li xi informazzjoni ma kinitx disponibbli u kienet meħtieġa aktar attenzjoni mill-maniġers tar-riskji. Waqt il-laqgħa tiegħu tad-29 ta' Mejju 2015, il-Kumitat Permanenti dwar il-Pjanti, l-Annimali, l-Ikel u l-Għalf innota li s-sustanza kkonċernata ma tipproduċix metaboliti rilevanti li għandhom tossiċità sinifikanti jew f'livelli li jwasslu għal esponiment li huwa ogħla minn wieħed negliġibbli (3). Għalhekk huwa xieraq li l-MRL jiġi stabbilit għal kukurbiti tal-qoxra li tittiekel fir-Regolament (KE) Nru 396/2005 fil-livell ta' 0,4 mg/kg, li jirrifletti Prattika Agrikola Tajba.

(9) Fir-rigward tal-applikazzjonijiet l-oħra kollha l-Awtorità kkonkludiet li r-rekwiżiti kolla fir-rigward tad-dejta ġew sodisfatti u li, abbażi tal-evalwazzjoni tal-esponiment tal-konsumatur għal 27 gruppi speċifiċi Ewropej tal-konsumatur, l-emendi għall-MRLs mitluba mill-applikanti kienu aċċettabbli mil-lat tas-sikurezza tal-konsumatur. L-Awtorità qieset l-aktar tagħrif riċenti dwar il-karatteristiċi tossikoloġiċi tas-sustanzi. La l-esponiment tul il-ħajja għal dawk is-sustanzi permezz tal-konsum tal-prodotti kollha tal-ikel li jista' jkun fihom dawn is-sustanzi, u lanqas l-esponiment għal perjodu qasir minn konsum estrem tal-prodotti rilevanti ma wrew li kien hemm riskju li jinqabżu l-konsum aċċettabbli ta' kuljum jew id-doża akuta ta' referenza.

(10) Għall-Bacillus amyloliquefaciens tar-razza FZB24 u għall-Bacillus amyloliquefaciens tar-razza MBI 600, l-Awtorità bagħtet konklużjonijiet dwar l-evalwazzjoni bejn il-pari tal-valutazzjoni tar-riskju tal-pestiċidi ta' dawk is-sustanzi attivi (4). Għal dawn is-sustanzi kollha, l-Awtorità ma setgħetx tasal għal konklużjoni dwar il-valutazzjoni tar-riskju tad-dieta għall-konsumaturi peress li xi informazzjoni ma kinitx disponibbli u kienet meħtieġa aktar attenzjoni mill-maniġers tar-riskji. Tali kunsiderazzjoni ulterjuri kienet riflessa f'rapporti ta' rieżami rispettivi (5), li kkonkludiet li r-riskju għall-bniedem permezz ta' metaboliti minn dawn is-sustanzi huwa negliġibbli. Fid-dawl ta' dawk il-konklużjonijiet, il-Kummissjoni tqis li l-inklużjoni ta' dawk is-sustanzi fl-Anness IV tar-Regolament (KE) Nru 396/2005 hija xierqa.

(11) Il-faħam tafli, il-perossidu tal-idroġenu u l-Urtica spp. huma approvati bħala sustanzi bażiċi bir-Regolament ta' Implimentazzjoni tal-Kummissjoni (UE) 2017/428 (6), ir-Regolament ta' Implimentazzjoni tal-Kummissjoni (UE) 2017/409 (7) u r-Regolament ta' Implimentazzjoni tal-Kummissjoni (UE) 2017/419 (8), rispettivament. Il-kundizzjonijiet tal-użu ta' dawk is-sustanzi attivi mhumiex mistennija jwasslu għall-preżenza ta' residwi fil-prodotti tal-ikel jew tal-għalf li jistgħu jkunu ta' periklu għall-konsumatur. Għaldaqstant, huwa xieraq li dawk is-sustanzi jiġu inklużi fl-Anness IV tar-Regolament (KE) Nru 396/2005.

(12) Abbażi tal-opinjonijiet motivati tal-Awtorità u tal-konklużjonijiet tagħha u filwaqt li jitqiesu l-fatturi rilevanti tas-suġġett ikkunsidrat, l-emendi x-xierqa tal-MRLs jissodisfaw ir-rekwiżiti tal-Artikolu 14(2) tar-Regolament (KE) Nru 396/2005.

(13) Għaldaqstant, ir-Regolament (KE) Nru 396/2005 għandu jiġi emendat skont dan.

(14) Il-miżuri previsti f'dan ir-Regolament huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,

ADOTTAT DAN IR-REGOLAMENT:

Artikolu 1

L-Annessi II, III u IV tar-Regolament (KE) Nru 396/2005 qed jiġu emendati skont l-Anness ta' dan ir-Regolament.

Artikolu 2

Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

Dan ir-Regolament għandu jorbot fl-intier tiegħu u japplika direttament fl-Istati Membri kollha. Magħmul fi Brussell, id-29 ta' Settembru 2017. Għall-Kummissjoni Il-President Jean-Claude JUNCKER

(1) ĠU L 70, 16.3.2005, p. 1.

(2) Ir-rapporti xjentifiċi tal-EFSA huma disponibbli onlajn fuq: http://www.efsa.europa.eu.

Reasoned opinion on the modification of the existing maximum residue levels for dichlorprop-P in citrus fruits. EFSA Journal 2017;15(4):4834 [24 pp.].

Reasoned opinion on the modification of the existing maximum residue level for ethephon in kaki/Japanese persimmons. EFSA Journal 2017;15(3):4747 [17 pp.].

Reasoned opinion on the modification of the existing maximum residue levels for etridiazole in various crops. EFSA Journal 2017;15(3):4736 [19 pp.].

Reasoned opinion on modification of existing maximum residue levels for flonicamid in various commodities. EFSA Journal 2017;15(3):4748 [20 pp.].

Reasoned opinion on the modification of the existing maximum residue levels for fluazifop-P in carrots, tomatoes and courgettes. EFSA Journal 2017;15(5):4831 [32 pp.].

Reasoned opinion on the modification of the existing maximum residue level for metaldehyde in leek. EFSA Journal 2017;15(3):4740 [15 pp.].

Reasoned opinion on the modification of the existing maximum residue level for penconazole in grapes. EFSA Journal 2017;15(4):4768 [15 pp.].

Reasoned opinion on the modification of the existing maximum residue levels for spinetoram in various crops. EFSA Journal 2017;15(5):4867 [34 pp.].

Reasoned opinion on the modification of the existing MRLs for tau-fluvalinate in various crops. EFSA Journal 2014;12(1):3548 [49 pp.].

(3) Rapport ta' rieżami għas-sustanza attiva etridiażol (SANCO/13145/2010 Finali).

(4) Conclusion on the peer review of the pesticide risk assessment of the active substance Bacillus amyloliquefaciens strain FZB24. EFSA Journal 2016;14(6):4494 [18 pp.].

Conclusion on the peer review of the pesticide risk assessment of the active substance Bacillus amyloliquefaciens strain MBI 600. EFSA Journal 2016;14(1):4359 [37 pp.].

(5) Review report for the active substance Bacillus amyloliquefaciens strain FZB24 (SANTE/12037/2016 Rev. 1).

Review report for the active substance Bacillus amyloliquefaciens strain MBI 600 (SANTE/10008/2016 Rev. 2).

(6) Ir-Regolament ta' Implimentazzjoni tal-Kummissjoni (UE) 2017/428 tal-10 ta' Marzu 2017 li japprova s-sustanza bażika karbonju tafli skont ir-Regolament (KE) Nru 1107/2009 tal-Parlament Ewropew u tal-Kunsill dwar it-tqegħid fis-suq ta' prodotti għall-protezzjoni tal-pjanti, u li jemenda l-Anness tar-Regolament ta' Implimentazzjoni tal-Kummissjoni (UE) Nru 540/2011 (ĠU L 66, 11.3.2017, p. 1).

(7) Ir-Regolament ta' Implimentazzjoni tal-Kummissjoni (UE) 2017/409 tat-8 ta' Marzu 2017 li japprova s-sustanza bażika perossidu tal-idroġenu skont ir-Regolament (KE) Nru 1107/2009 tal-Parlament Ewropew u tal-Kunsill dwar it-tqegħid fis-suq ta' prodotti għall-protezzjoni tal-pjanti, u li jemenda l-Anness tar-Regolament ta' Implimentazzjoni tal-Kummissjoni (UE) Nru 540/2011 (ĠU L 63, 9.3.2017, p. 95).

(8) Ir-Regolament ta' Implimentazzjoni tal-Kummissjoni (UE) 2017/419 tad-9 ta' Marzu 2017 li japprova s-sustanza bażika Urtica spp. skont ir-Regolament (KE) Nru 1107/2009 tal-Parlament Ewropew u tal-Kunsill dwar it-tqegħid fis-suq ta' prodotti għall-protezzjoni tal-pjanti, u li jemenda l-Anness tar-Regolament ta' Implimentazzjoni tal-Kummissjoni (UE) Nru 540/2011 (ĠU L 64, 10.3.2017, p. 4).